stanford-oval/wikipedia huggingface dataset:
Šiomghvimen luostari

Šiomghvimen luostari
Šiomghvimen luostari
Šiomghvimen luostari
Šiomghvimen luostari (georg. შიომღვიმე, ”Šion luola”) on keskiaikainen luostari Georgiassa Mtskhetan piirikunnassa Mtskhetan kaupungin lähellä. Se sijaitsee kapeassa kalkkikivikanjonissa Mtkvari-joen pohjoisella rannalla noin 30 kilometrin päässä Tbilisistä.
Luostarikompleksi

Perinteen mukaan ensimmäisen luostarin paikalle perusti 500-luvun munkki Šio, yksi kolmestatoista assyrialaisesta kirkkoisästä, jotka tulivat Georgiaan kristittyinä lähetyssaarnaajina. Pyhän Šion sanotaan viettäneen viimeiset vuotensa erakkona syvässä luolassa, joka myöhemmin nimettiin hänen mukaansa Šiomghvimeksi. Varhaisin rakennus eli Johannes Kastajan luostari, yksinkertainen ja suunnittelultaan jäykkä ristikirkko, todellakin on tuolta ajalta, noin 560–580-luvuilta. Lisäksi munkkien kaivertamat luolat ovat yhä nähtävillä luostarin ympärillä ja sille johtavan tien varrella. Kirkolla on kahdeksankulmainen kupoli, ja siellä säilytettiin aikoinaan taidokkaasti koristeltua kivi-ikonostaasia, joka on nykyään näytteillä Georgian taidemuseossa Tbilisissä. Luostariin tehtiin jonkin verran muutostöitä 1000- ja 1700-luvuilla, mutta se on pääosin säilyttänyt alkuperäisen arkkitehtuurinsa.
Ylempi kirkko (zemo eklesia), joka on nimetty jumalansynnyttäjän mukaan, on keskeinen osa luostarikompleksia. Se rakennettiin 1100-luvun vaihteessa kuningas Davit IV:n määräyksestä. Alkuperäinen kupolikirkko kuitenkin tuhoutui vieraan vallan hyökkäyksessä ja se restauroitiin vuonna 1678 basilikaksi. Refektorio rakennettiin 1100- ja 1600-lukujen välillä. Läheisellä kukkulalla on pieni keskiaikaisin seinämaalauksin koristeltu 1100-luvun kappeli.
Arkeologiset tutkimukset paljastivat vuonna 1937 kaksi kilometriä pitkän akveduktin, jolla tuotiin luostariin vettä läheisestä Skhaltban kylästä. Akveduktin rakennuttajaksi on merkitty kronikoihin Tšqondidin piispa Anton, kuningatar Tamarin hovin ministeri.
Historia

Šiomghvimestä tuli nopeasti Georgian suurin luostariyhteisö, jossa asui 500-luvun loppuun mennessä jopa 2 000 munkkia. Luostarista tuli vilkas kulttuurin ja uskonnon keskus, joka säilyi Georgian katolikoksen henkilökohtaisessa suojeluksessa. Davit IV (hallitsi 1089–1125) teki siitä kruunun omaisuutta ja antoi luostarille säädökset (1123). Georgian keskiaikaisen kuningaskunnan alamäki ja sitä seuranneet ulkopuoliset hyökkäykset johtivat luostarin taantumiseen. Tilanne parani suhteellisesti kun kuningas Giorgi VIII (hallitsi 1446–1465) myönsi Šiomghvimen ja sen maat Zevdginidze-Amilakhvarin aatelisperheelle, jonka perhehautapaikkana luostari toimi 1810-luvulle saakka.
Luostaria tuhosivat šaahi Abbas I:n lähettämät persialaisjoukot vuosina 1614–1616. Prinssi Givi Amilakhvari rakensi sen uudelleen vuonna 1678, mutta 1720-luvulla Georgian osmanimiehitys merkitsi luostarille uutta tuhoa ja väestökatoa. Amilakhvari-suvun uudestaan vuonna 1733 korjaama luostari joutui vain alle kahden vuoden kuluttua persialaisten hävittämäksi. He tappoivat luostarin munkit. Seuraavaksi Šiomghvime restauroitiin 1800-luvulla, mutta se ei enää saanut takaisin entistä merkitystään ja asemaansa Georgian hengellisessä elämässä. Neuvostokaudella luostari oli suljettu, mutta on nykyään jälleen toiminnassa ja houkuttelee turisteja ja pyhiinvaeltajia.
Aiheesta muualla

Kuvia tai muita tiedostoja aiheesta Šiomghvimen luostari Wikimedia Commonsissa
White Zone

| White Zone Hawkwind |
| --- | --- | --- |

Studioalbumin tiedot
 Äänitetty : marraskuu-joulukuu 1994
 Julkaistu: helmikuu 1995
 Tuottaja(t): Hawkwind
 Tyylilaji: elektroninen musiikki
 Levy-yhtiö: Emergency Broadcast System Records Griffin Music Atomhenge Records
Hawkwindin muut julkaisut
| The Business Trip 1994 | White Zone 1995 | Undisclosed Files Addendum 1995 |
White Zone on Hawkwindin Psychedelic Warriors-nimikkeellä julkaistu albumi vuodelta 1995.
Albumi keskittyy yksinomaan elektroniseen instrumentaalimusiikkiin ja yhtyeestä tutut hard rock-vaikutteet loistavat poissaolollaan, mikä selittänee myös nimenmuutoksen. Kitaraa albumilla kuullaan hyvin vähän. Vaikutteita on haettu tekno-, ambient- ja rave-musiikista.
Albumin kappaleet ovat ylijäänyttä materiaalia vuoden 1993 It Is The Business Of The Future To Be Dangerous- ja vuoden 1994 The Business Trip-albumeiden studiosessioista. Levyltä löytyvä "Love In Space" on eri kappale kuin myöhemmin julkaistu samanniminen kappale.
Atomhenge on julkaissut albumista remasteroidun version vuonna 2010.
Kappaleet

"Am I Fooling" (Brock/Davey/Chadwick) - 1:28
"Frenzzy" (Brock) - 5:48
"Pipe Dreams" (Brock) - 3:38
"Heart Attack" (Brock) - 0:54
"Time And Space" (Brock/Davey) - 4:04
"The White Zone" (Brock) - 7:32
"In Search Of Shangrila" (Brock) - 5:35
"Bay Of Bengal" (Brock) - 1:35
"Moonbeam" (Chadwick) - 4:08
"Window Pane" (Davey) - 5:08
"Love In Space" (Davey) - 5:20
Muusikot

Dave Brock: kitara, kosketinsoittimet
Alan Davey: basso, kosketinsoittimet
Richard Chadwick: rummut
Dave Charles: ohjelmointi
Julkaisuhistoria

helmikuu 1995: Emergency Broadcast, EBSSCD113, UK CD digipak
toukokuu 1995: Griffin Music, GCD376-2, USA CD
toukokuu 2010: Atomhenge (Cherry Red) Records, ATOMCD1023, UK CD
Y-tunnus

Y-tunnus eli yritys- ja yhteisötunnus (ruots. företags- och organisationsnummer, FO-nummer) on yrityksen tai yhteisön yksilöimiseen käytetty, viranomaisten myöntämä tunnus. Y-tunnuksia hallinnoidaan Patentti- ja rekisterihallituksen (PRH) ja verohallinnon yhteisesti ylläpitämässä Yritys- ja yhteisötietojärjestelmässä (YTJ).
Y-tunnus on korvannut verohallinnon aiemmin antamat liike- ja yhteisötunnukset eli LY-tunnukset.
Toisin kuin yksityishenkilöiden henkilötunnukset, Y-tunnukset ovat saatavilla täysin julkisesta YTJ:n tietopalvelusta.
Y-tunnus koostuu kahdeksasta numerosta, joista viimeinen on tarkistenumero eli esimerkiksi 1234567-1. Tarkistenumero erotetaan yhdysmerkillä.
Y-tunnuksen käytöstä ja myöntämisestä säädettiin valtioneuvoston asetuksella (SDK 288/2001) vuonna 2001. Y-tunnus korvasi alun perin kaupparekisterinumeron (lyhenne krnro), säätiörekisterinumeron ja LY-tunnuksen yhtenäisellä rekisterinumerolla. Asetuksen yhteydessä vanhojen yritysten Y-tunnukseksi tuli niiden vanha LY-tunnus. Lisäksi kaikki PRH:n yhdistysrekisteriin merkityt yhdistykset saivat Y-tunnuksen vuonna 2019 ja samalla luovuttiin yhdistysrekisterinumeron käytöstä. Rekisteröity yhdistys on voinut aiemminkin saada Y-tunnuksen, jos se on sitä erikseen pyytänyt.
Yritys tai yhteisö eli juridinen henkilö saa y-tunnuksen rekisteröityessään ensimmäistä kertaa joko PRH:n kauppa-, säätiö- tai yhdistysrekisteriin tai verottajan työnantaja-, ALV-velvollisten tai ennakkoperintärekisteriin. Yrityksellä tai yhteisöllä voi olla vain yksi Y-tunnus. Valtion laitoksilla on kuitenkin omat Y-tunnuksensa. Jos yrityksen yhtiömuoto muuttuu laissa määritellyllä tavalla, pysyy Y-tunnus ennallaan.
Yksityiselle ihmiselle eli luonnolliselle henkilölle annetaan Y-tunnus, jos hän toimii yksityisenä elinkeinonharjoittajana. Tällöin Y-tunnus on henkilökohtainen. Se ei siirry myytäessä liiketoiminta toiselle tai yritysmuodon muuttuessa.
Y-tunnus säilyy myös yritystoiminnan lakatessa sekä luonnollisilla että juridisilla henkilöillä. Yritystoiminnan käynnistyessä mahdollisesti uudelleen otetaan entinen Y-tunnus käyttöön. Konkurssipesälle annetaan kuitenkin oma tunnuksensa.
Y-tunnuksella voidaan tarkistaa laskuissa, kuuluuko laskuttaja ennakkoperintärekisteriin eli täytyykö laskun maksajan pidättää ennakko maksamastaan laskusta.
Kansainvälinen ALV-numero

ALV-numero (engl. VAT identification number) on kansainvälinen vastine suomalaiselle Y-tunnukselle. Sitä tarvitaan Euroopan unionin jäsenmaiden välisessä kaupassa. Y-tunnuksesta saadaan ALV-numero lisäämällä alkuun kirjaimet FI ja jättämällä yhdysmerkki pois.
Aiheesta muualla

Tilastokeskus / Yrityshaku.
Tilastokeskus / Toimialoittainen yritystietopalvelu.
Valtioneuvoston asetus yritys- ja yhteisötietojärjestelmästä (288/2001).
YTJ:n tietopalvelu.
FO-nummer hakuteoksessa Uppslagsverket Finland (2012). (ruotsiksi)
Škoda Karoq

| Škoda Karoq |
| --- | --- |

Valmistustiedot
Valmistusmaa:   Kiina  Saksa  Slovakia  Tšekki  Venäjä
Valmistaja:  Škoda Auto
Konserni:  Volkswagen Group
Valmistusvuodet:  2017–
Korimalli:  5-ovinen crossover
Luokka:  J-segmentti
Edeltäjä:  Škoda Yeti
Teknisesti samankaltaisia:  Jetta VS5 SEAT Ateca Volkswagen T-Roc Volkswagen Tharu
Tekniset tiedot
Pohjalevy:  Volkswagen Group MQB A1
Moottori:  R3 R4
Iskutilavuus:  1,0–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin
Škoda Karoq on Škoda Auton vuodesta 2017 lähtien valmistama crossover-tyyppinen automalli, joka korvasi Škoda Yetin. Malli esiteltiin Frankfurtin autonäyttelyssä syksyllä 2017. Se sijoittuu mallistossa pienemmän Kamiqin ja suuremman Kodiaqin väliin.
Vuoden 2017 Euro NCAP -kolaritestistä Karoq sai tulokseksi täydet viisi tähteä.
Škoda Karoq Scout
Karoqin bensiinimoottorit ovat 1,0- (115 hv) ja 1,5-litraiset (150 hv) TSI-moottorit. Dieselvaihtoehtoina ovat 1,6 TDI (115 hv) ja 2,0 TDI (150/190 hv). Tehokkaimman dieselmoottorin yhteydessä on aina neliveto ja seitsemänportainen DSG-kaksoiskytkinvaihteisto.
Škoda Karoq Sportline
Pariisin autonäyttelyssä syksyllä 2018 esiteltiin Karoqin normaaliversion rinnalle kaksi uutta mallia, urheilullisempi Sportline ja maasturimaisempi Scout.
Marraskuussa 2021 esiteltiin kasvojenkohotuksen kokenut Karoq. Ulkonäöllisinä muutoksina auto sai uuden etupuskurin ja -säleikön, lisäksi sekä etu- että takavalot on muotoiltu aiempaa matalammiksi. Uusi lisävaruste on LED-matriisivalot.
Aiheesta muualla

Kuvia tai muita tiedostoja aiheesta Škoda Karoq Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Škoda Kodiaq

| Škoda Kodiaq |
| --- | --- |

Valmistustiedot
Valmistusmaa:   Intia  Kiina  Tšekki  Ukraina  Venäjä
Valmistaja:  Škoda Auto
Konserni:  Volkswagen Group
Valmistusvuodet:  2016–
Korimalli:  5-ovinen crossover
Luokka:  J-segmentti
Teknisesti samankaltaisia:  Audi Q3 (Typ F3) Jetta VS7 SEAT Tarraco Volkswagen Tayron Volkswagen Tiguan II Volkswagen Viloran
Tekniset tiedot
Pohjalevy:  Volkswagen Group MQB A2
Moottori:  R4
Iskutilavuus:  1,4–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen kaksoiskytkin 7-vaihteinen kaksoiskytkin
Škoda Kodiaq on Škoda Auton vuodesta 2016 lähtien valmistama crossover-tyyppinen henkilöautomalli. Se jakaa suuren osan tekniikastaan Volkswagen Tiguanin kanssa. Normaalin viisipaikkaisen lisäksi Kodiaq on saatavissa myös seitsemänpaikkaisena versiona.
Vuoden 2017 Euro NCAP -kolaritestistä Kodiaq sai tulokseksi täydet viisi tähteä.
Škoda Kodiaq Scout
Geneven autonäyttelyssä keväällä 2017 esiteltiin perusversion rinnalle kaksi toisistaan eroavaa malliversiota. Kodiaq Scout -mallissa on korostettu maasturimaisia piirteitä esimerkiksi hopeanvärisellä pohjapanssaroinnilla sekä edessä että takana. Lisäksi vanteet ovat 19-tuumaiset. Kodiaq Sportline on urheilullinen versio, jossa on mustat sivupeilit, kattokaiteet ja etusäleikkö. Vannekoko on 20 tuumaa. Urheiluistuimet ovat alcantara-verhoillut ja polkimet alumiiniset.
Škoda Kodiaq RS
Malliston huipulle esiteltiin Pariisin autonäyttelyssä syksyllä 2018 Kodiaq RS, jossa on 2,0-litrainen 240 hevosvoimaa tehoa tuottava dieselmoottori.
Škoda Kodiaq GT
Vuoden 2018 lopulla esiteltiin Kodiaq GT, jonka perä on muotoiltu viistommaksi. Sitä myydään ainoastaan Kiinan markkinoilla.
Facelift-mallin Škoda Kodiaq RS.
Huhtikuussa 2021 esiteltiin kasvojenkohotuksen kokenut Kodiaq. Suurimmat uudistukset kohdistuivat keulan alueelle, jossa esimerkiksi etusäleikkö ja -puskuri ovat uudet. LED-ajovalot lisättiin vakiovarusteeksi ja LED-matriisivalot tulivat mallissa ensimmäistä kertaa saataville.
Aiheesta muualla

Kuvia tai muita tiedostoja aiheesta Škoda Kodiaq Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Wimbledonin tennisturnaus 2022

Wimbledonin tennisturnaus 2022 pelattiin All England Lawn Tennis and Croquet Clubilla, Wimbledonissa, Lontoossa 27. kesäkuuta – 10. heinäkuuta 2022.
Serbialainen Novak Đoković voitti miesten kaksinpelissä seitsemännen Wimbledonin-mestaruutensa ja 21. Grand Slam -mestaruutensa. Naisten kaksinpelissä kazakstanilainen Jelena Rybakina voitti ensimmäisen Grand Slam -mestaruutensa.
Loppuottelut > Miesten kaksinpeli

Novak Đoković –  Nick Kyrgios 4–6, 6–3, 6–4, 7–6 (3)
Loppuottelut > Naisten kaksinpeli

Jelena Rybakina –  Ons Jabeur 3–6, 6–2, 6–2
Loppuottelut > Miesten nelinpeli

Matthew Ebden /  Max Purcell –  Nikola Mektić /  Mate Pavić 7–6 (5), 6–7 (3), 4–6, 6–4, 7–6 (2)
Loppuottelut > Naisten nelinpeli

Barbora Krejčíková /  Kateřina Siniaková –  Elise Mertens /  Zhang Shuai 6–2, 6–4
Loppuottelut > Sekanelinpeli

Neal Skupski /  Desirae Krawczyk –  Matthew Ebden /  Samantha Stosur 6–4, 6–3
1613 Smiley

| 1613 Smiley |
| --- | --- |
 1950 SD 
Löytäminen
Löytäjät:  S. Arend
Löytöaika:  16. syyskuuta 1950
Kiertoradan ominaisuudet
Keskietäisyys Auringosta:  2,74 AU
Pienin etäisyys Auringosta:  2,023 AU
Suurin etäisyys Auringosta:  3,45 AU
Eksentrisyys:  0,2605519
Kiertoaika Auringon ympäri:  4,52 vuotta
Inklinaatio:  7,99°
Kuiden lukumäärä:  0
Fyysiset ominaisuudet
Läpimitta:  21 km
Pyörähdysaika:  81,0 h
Absoluuttinen kirkkaus:  11,63
Albedo:  0,088
1613 Smiley on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pikkuplaneettavyöhykkeellä. Sen löysi S. Arend 16. syyskuuta 1950. Ennen nimeämistään pikkuplaneetta tunnettiin tunnuksella 1950 SD.
Västerås

| Västerås |
| --- | --- |
 Västeråsin Skrapan.
 Västerås
 Koordinaatit: 59°36′35″N, 16°32′47″E 
Valtio:  Ruotsi
Lääni:  Västmanlandin lääni
Maakunta:  Västmanland
Kunta:  Västeråsin kunta
Pinta-ala:  
 – Maa:  52,94 km²
Väkiluku:  110 877
 – Väestötiheys:  2 094,4 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Västerås (suomeksi aikaisemmin myös Vesterås tai Vesteroos) on entinen Ruotsin kaupunki ja nykyinen Västeråsin kunnan keskustaajama. Västerås sijaitsee Keski-Ruotsissa Västmanlandin läänissä, ja se kuuluu Västmanlandin maakuntaan. Se sijaitsee Mälaren-järven pohjoisrannalla, noin 100 kilometriä Tukholmasta länteen. Västerås on myös Västmanlandin läänin pääkaupunki. Vuoden 2010 Västeråsin kaupunkitaajamassa oli 110 877 asukasta.
Västerås on yksi Ruotsin vanhimmista kaupungeista. Viikingit asuttivat Västeråsia jo ennen vuotta 1000. 1000-luvulla Västerås oli Ruotsin toiseksi suurin kaupunki, ja 1100-luvun puolivälissä kaupungin linnasta tuli piispan asuinpaikka. Seuraavilla vuosisadoilla rakennettiin tuomiokirkko ja luostari. Ensimmäinen kaupungin vaakuna on 1200-luvun lopulta.
Västeråsin linna oli kuninkaallisten asuinpaikkana Kustaa Vaasan ajoilta vuoteen 1638, ja siellä pidettiin Västeråsin valtiopäivät 1527, joissa kirkko määrättiin luopumaan ylimääräisestä omaisuudestaan kruunulle. Myös vuoden 1544 valtiopäivillä tehtiin merkittäviä valtiollisia uudistuksia.
Johannes Rudbeckius rakensi Ruotsin ensimmäisen lukion, Rudbeckianska Gymnasietin, Västeråsiin vuonna 1623.
Västerås on Lahden ystävyyskaupunki.
Väestönkehitys

| Västeråsin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 76 196 | 76 196 |
| 1965 | 1965 |    | 87 543 | 87 543 |
| 1970 | 1970 |    | 99 343 | 99 343 |
| 1975 | 1975 |    | 98 858 | 98 858 |
| 1980 | 1980 |    | 97 507 | 97 507 |
| 1990 | 1990 |    | 98 233 | 98 233 |
| 1995 | 1995 |    | 100 861 | 100 861 |
| 2000 | 2000 |    | 102 548 | 102 548 |
| 2005 | 2005 |    | 107 005 | 107 005 |
| 2010 | 2010 |    | 110 877 | 110 877 |
Lähde: Statistiska centralbyrån (SCB).
Kuvia

Kustaa Vaasa vierailee  Västeråsissa vuonna 1527.
Ilmakuvaa kaupungista.
Västeråsin kaupungintalo ja lampi Vasaparkenissa.
Kartta Västeråsin keskusta-alueesta.
Västeråsin tuomiokirkko.
Västeråsin linna.
Media

Sanomalehti Vestmanlands Läns Tidning ilmestyy kuudesti viikossa.
Urheilu

Västeråsista on kotoisin urheiluseura Västerås SK, jolla on toimintaa useassa eri urheilulajissa. Parhaiten se on tunnettu jääpallomenestyksestään, Västerås SK Bandyklubb on voittanut kautta aikojen eniten lajin Ruotsin mestaruuksia. Seuralla on myös jalkapallojaosto Västerås SK Fotboll ja salibandyjaosto Västerås SK Innebandy. Västerås SK:lla oli myös jääkiekkotoimintaa, nykyisin lajissa kaupunkia edustaa VIK Västerås HK.
Aiheesta muualla

Wikimedia Commonsissa on kuvia tai muita tiedostoja aiheesta .
Västeråsin kunnan kotisivut. (ruotsiksi)
Västmanlandin läänin kuntien keskustaajamat
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Västerås
Käännös suomeksi
Ykkösen kausi 2012

| Ykkösen kausi 2012 |
| --- | --- |
Joukkueiden määrä:  10
Ajankohta:  27. huhtikuuta – 6. lokakuuta
Mestari:  Rovaniemen Palloseura
Pudonneet joukkueet:  FC Hämeenlinna, HIFK
Paras maalintekijä:  Aleksandr Kokko (15)
Paras pelaaja:  Aleksandr Kokko
Yleisökeskiarvo:  755
Ylempi sarjataso:  Veikkausliiga
Alempi sarjataso:  Kakkonen
  ← 2011 :  2013 → 
Ykkösen kausi 2012 oli vuonna 1973 perustetun Ykkösen 40. kausi. Ykkönen on Suomen jalkapallon toiseksi korkein sarjataso. Kaudella 2012 Ykköseen osallistui 10 joukkuetta ja joukkueet pelasivat 27 ottelua.
Ykkösen voitti RoPS, joka nousi Veikkausliigaan. RoPS varmisti nousun jo kuusi kierrosta ennen sarjan loppua, kun se voitti 25. elokuuta vierasottelussa PK-35:n Faith Friday Obilorin maalilla 1–0. RoPS pelasi tappiotta 22 ottelua peräkkäin, ja näistä otteluista se voitti peräti 18. Viimeisiksi jääneet FC Hämeenlinna ja HIFK putosivat Kakkoseen.
Ykkösen maalikuningas kaudella 2012 oli 15 maalillaan RoPS:in Aleksandr Kokko. Ykkösen kauden suurin yleisömäärä nähtiin 4. heinäkuuta ottelussa OPS–AC Oulu, kun Oulun paikallisottelua Raatin stadionilla seurasi 4 007 katsojaa.
Joukkueet

| Joukkue | Perustettu | Kaupunki | Kotikenttä | Yleisö- kapasiteetti | Päävalmentaja | Kapteeni | Budjetti |
| --- | --- | --- | --- | --- | --- | --- | --- |
| AC Oulu | 2002 | Oulu | Raatin stadion | 5 000 | Juha Malinen | Jani Kauppila | 680 000 € |
| HIFK | 1897 | Helsinki | Brahenkenttä | 1 200 | Juha Moilanen | Anssi Tamminen | (ei tietoa) |
| FC Hämeenlinna | 1991 | Hämeenlinna | Kaurialan kenttä | 1 500 | Jussi Lempinen | Harri Suhonen | 320 000 € |
| JIPPO | 2001 | Joensuu | Joensuun keskuskenttä | 2 000 | Jarmo Korhonen | Tuomas Korpela | 150 000 € |
| FC KooTeePee | 2000 | Kotka | Arto Tolsa Areena | 4 280 | Janne Hyppönen | Henri Järviniemi | 400 000 € |
| OPS | 2006 | Oulu | Raatin stadion | 5 000 | Luiz Antônio | Juhani Koponen | 550 000 € |
| PK-35 Vantaa | 2009 | Vantaa | ISS Stadion | 4 600 | Pasi Pihamaa | Otto-Pekka Jurvainen | 350 000 € |
| RoPS | 1950 | Rovaniemi | Rovaniemen keskuskenttä | 2 400 | Kari Virtanen | Tuomo Könönen | 600 000 € |
| SJK | 2007 | Seinäjoki | Seinäjoen keskuskenttä | 2 800 | Christoffer Kloo | Chris Cleaver | 750 000 € |
| FC Viikingit | 1998 | Helsinki | Vuosaaren urheilukenttä | 1 500 | Ilkka Jäntti | Jukka Hirvonen | 230 000 € |
Kaudeksi 2012 Veikkausliigasta Ykköseen putosi RoPS, ja Kakkosesta Ykköseen nousi SJK.
Sarjataulukko

Sarjataulukon lähde.
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | RoPS | 27 | 18 | 5 | 4 | 53 | 20 | +33 | 59  |
| 2 | SJK | 27 | 14 | 5 | 8 | 42 | 29 | +13 | 47  |
| 3 | FC Viikingit | 27 | 14 | 3 | 10 | 36 | 36 | 0 | 45  |
| 4 | PK-35 Vantaa | 27 | 13 | 4 | 10 | 54 | 31 | +23 | 43  |
| 5 | OPS | 27 | 10 | 8 | 9 | 34 | 35 | −1 | 38  |
| 6 | AC Oulu | 27 | 9 | 10 | 8 | 38 | 35 | +3 | 37  |
| 7 | FC KooTeePee | 27 | 10 | 5 | 12 | 30 | 33 | −3 | 35  |
| 8 | JIPPO | 27 | 7 | 7 | 13 | 31 | 44 | −13 | 28  |
| 9 | FC Hämeenlinna | 27 | 5 | 7 | 15 | 18 | 48 | −30 | 22  |
| 10 | HIFK | 27 | 5 | 6 | 16 | 29 | 54 | −25 | 21  |
RoPS nousi Veikkausliigaan.
FC Hämeenlinna ja HIFK tippuivat Kakkoseen.
Tulokset

| Joukkue | RoPS | SJK | FCV | PK-35 | OPS | Oulu | KTP | Jippo | FCH | HIFK |
| --- | --- | --- | --- | --- | --- | --- | --- | --- | --- | --- |
| RoPS |  | La 28.7. 2–0 1 409 | Su 17.6. 2–0 1 068 La 6.10. 0-1 649 | La 30.6. 1–1 1 053 | La 7.7. 3–0 1 146 | La 28.4. 1–0 1 401 La 11.8. 3–2 1 321 | To 17.5. 3–1 840 Ke 29.8. 3-0 1 294 | La 9.6. 4–0 967 La 21.7. 1–1 1 323 | Ma 25.6. 3–0 1 246 | La 26.5. 3–1 1 215 La 15.9. 2–3 685 |
| SJK | Su 3.6. 1–3 1 580 Su 30.9. 4-2 826 |  | La 30.6. 3–1 1 024 | To 17.5. 2–1 1 176 Ke 29.8. 3-0 1 015 | Ke 30.5. 0–2 1 350 La 22.9. 2-3 798 | La 4.8. 2–2 858 | La 14.7. 0–0 1 528 | Ke 20.6. 3–1 845 | La 7.7. 1–1 1 119 | La 5.5. 3–1 1 267 La 18.8. 1–0 1 230 |
| FC Viikingit | La 4.8. 1–3 1 065 | La 12.5. 0–2 512 La 25.8. 0-1 455  |  | Ma 7.5. 0–4 753 La 18.8. 0–4 625 | Ke 20.6. 3–0 398 | La 15.9. 1–1 393 | Ma 21.5. 1–0 607 La 1.9. 0-3 188 | Ke 4.7. 1–0 525 | Ke 30.5. 0–0 335 La 21.7. 0–2 383 | Su 3.6. 2–1 1 380 Su 30.9. 2–1 588 |
| PK-35 Vantaa | La 12.5. 0–0 672 La 25.8. 0-1 427 | Ke 4.7. 2–0 601 | Ma 25.6. 0–4 367 |  | La 28.7. 3–0 277 | Ma 21.5. 2–0 597 Su 2.9. 1-0 286 | La 16.6. 2–1 253 La 6.10. 2–3 254 | Su 27.5. 5–1 501 La 15.9. 4–3 225 | La 28.4. 9–0 506 To 9.8. 3–0 278 | Su 22.7. 5–1 1 150 |
| OPS | Ma 21.5. 0–1 862 La 1.9. 2-0 375 | Pe 20.7. 1–1 411 | Ti 24.7. 1–2 490 La 11.8. 0–1 226 | Su 3.6. 1–0 550 Su 30.9. 1-1 200 |  | Ke 4.7. 1–1 4 007 | Ma 25.6. 0–3 255 | La 12.5. 2–1 192 La 25.8. 3-0 230 | La 26.5. 4–0 406 La 15.9. 2–1 180 | To 2.8. 1–1 254 |
| AC Oulu | Ke 20.6. 0–0 1 676 | La 16.6. 3–1 1 019 La 6.10. 0–2 578 | Su 27.5. 0–3 1 561 La 14.7. 3–3 850 | La 7.7. 2–1 1 282 | Ke 16.5. 2–2 3 070 Ke 29.8. 1-0 3 622 |  | Ke 30.5. 4–1 1 036 La 22.9. 2-2 782 | La 5.5. 1–1 906 Su 19.8. 2–0 867 | Ti 31.7. 0–0 821 | La 30.6. 3–1 820 |
| FC KooTeePee | Ke 4.7. 0–3 942 | To 24.5. 0–1 910 To 13.9. 1–0 623 | La 7.7. 0–4 672 | Ma 6.8. 1–0 785 | La 5.5. 1–1 912 La 18.8. 0–1 680 | To 19.7. 0–1 815 |  | Ma 4.6. 3–0 842 Su 30.9. 1–0 430 | Su 13.5. 0–0 925 To 23.8. 3-0 675 | Ke 20.6. 0–2 1 965 |
| JIPPO | La 22.9. 1–1 203 | La 28.4. 1–1 402 La 11.8. 2–0 284 | Ke 16.5. 0–1 374 Ke 29.8. 0-2 907 | Pe 13.7. 3–1 481 | La 30.6. 3–1 431 | Ma 25.6. 2–3 452 | Ma 30.7. 1–0 461 |  | La 16.6. 3–1 372 La 6.10. 0–0 152 | Su 20.5. 1–0 376 La 7.7. 5–2 476 |
| FC Hämeenlinna | La 5.5. 0–2 442 La 18.8. 0–2 411 | Ma 21.5. 0–2 482 La 1.9. 0-2 413 | La 22.9. 3–0 314 | Ke 20.6. 1–2 367 | La 14.7. 0–0 729 | Su 3.6. 1–0 687 Su 30.9. 1-3 236 | La 30.6. 1–1 342 | La 4.8. 1–1 442 |  | Ke 16.5. 1–3 626 Ke 29.8. 1-0 569 |
| HIFK | La 14.7. 1–4 715 | Ti 26.6. 0–4 635 | La 28.7. 1–1 818 | Ke 30.5. 0–0 653 La 22.9. 2–1 360 | La 16.6. 1–1 306 La 6.10. 3–4 359 | To 10.5. 2–2 532 To 23.8. 1-0 330 | Pe 27.4. 0–3 951 To 9.8. 1–2 510 | La 1.9. 0-0 272 | Ke 4.7. 0–2 508 |  |
| Joukkue | RoPS | SJK | FCV | PK-35 | OPS | Oulu | KTP | Jippo | FCH | HIFK |